JohanHeinsen/ENO huggingface dataset:
Lolland-Falsters Stifts-Tidende, 1827-07-31
J Norge udkommer nu en saakaldet Brændeviins lov, om hvis Grundsætninger Odelsthinget enedes den 27de Junii. J Stedet for den hidtil paalagte Brændeviinsskat, skal herefter svares en Afgivt af Kjedlerne. Forbudet mod at tilvirke Brændeviin paa Landet af kjøbt Korn skal vedblive, skjøndt det er et Lovbud, hvis Overholdelse næsten grændser til det Umulige. Afgivten af Kiedlerne bliver paa Landet endeel mindre end i Byerne, og Consumtionen af Brændeviin, som er tilvirket paa Landet, ophæves. J Kjøbstæder og paa Ladepladser maa ingen Kiedel bruges til Brændeviin, som er mindre end 200 Potter. De ikke handelsberettigede Borgere maa ikke udsælge Brændeviin i mindre Partier end Halvankere til tyve Potter, og i selve Brænderierne maa intet Udsalg finde Sted til Fortæring paa Stedet. Det blev Dagen derefter ligeledes bestemt, at hvo der ved Kirke, paa Thinge, ved Auctioner eller andre saadanne offentlige Farsamlinger befindes beskjænket, skal efter Omstændighederne udvises af Forsamlingen, og bøde for hver Gang fra en halv til en heel Speciesdaler. Den 29de Juni endtes Forhandlingerne herom, og det vedtoges, at der i Kjøb og Ladestæder af Kiedler skal svares af hver Pots Størrelse 30 Skilling, paa Landet 18 Skill.
Lolland-Falsters Stifts-Tidende, 1827-07-31
J Rødve Præstegield paa Helgoland og det næstliggende Sogn Lurøe er fra forrige Aars Høst til hen i Foraaret 17 Mennesker omkomne paa Søen, hvoriblandt 2 Døttre af Handelsmand Jsak Dass paa Lurøe. Paa Baaden vare 5 Mennesker. En af dem sank strax; de øvrige 4 arbeidede sig op paa Baadens Kjøl, den ene Jomfrue Dass ved Hjælp af en Aare, som Søsteren og en Pige rakte hende. Men Baaden kantrede atter, og en Huusmand, som var med, druknede. Flere Gange gik Baaden saaledes under; begge Jomfruerne bleve af Søen kastede bort fra den, og da Folk, efter at Baaden femte Gang var omkastet, kom til, var kuns Tjenestepigen tilbage. Begge Kjøbmand Dass's Døttre, fandtes Dagen efter som Liig.
Lolland-Falsters Stifts-Tidende, 1827-07-31
Banken i Christiania afsendte den 3die dennes ikke mindre en 40 med Sølv belæssede Vogne med Militair-Bedækning til Tronhjem.
Lolland-Falsters Stifts-Tidende, 1827-07-31
Ganske uventet er en bayersk Vagtmester, som savnedes siden Feldttoget i Rusland, kommen hjem til sin Fædrenestad München. Han havde udholdt Fangenskab i Siberien.
Lolland-Falsters Stifts-Tidende, 1827-07-31
Ved en Svale har Staden Havre faaet Efterretning om et den 2den Juni derfra til Martinique afseilet Skib. Fuglen havde sat sig i Søen paa et til Hamborg bestemt Skib, den blev fangen af en Matros og paa dens Hals hængte Efterretningen.
Lolland-Falsters Stifts-Tidende, 1827-07-31
Folkemængden i London angives nu til 1300,000 Sjæle. Af disse nyde 117,000 offentlig Understøttelse, 14,000 ere Gadetiggere, 115,000 Gavtyve i forskjellige Fag, 3,000 Hælere og 30,000 Skjøger. Denne betydelige Hovedstad har 80 offentlige Pladser, 9,000 Gader, 165,000 beboede og 13,200 ubeboede Huse.
Lolland-Falsters Stifts-Tidende, 1827-07-31
Forleden stod ikke mindre end 7 bedragerske Bankerotspillere i Gabestokken uden for Raad- og Domhuset i Paris. - Et smukt Compagni, Den 26de August skal Fyrst Blüchers Mindestøtte afdækkes i Breslau. Den er af Bronze og 10 Fod høi.
Lolland-Falsters Stifts-Tidende, 1827-07-31
Følgende Tildragelse, som er meddeelt fra Paris den 14de Juli, indeholder et sørgeligt Beviis paa, hvor dybt et Menneske kan falde og hvorlidet den ondskabsfulde Fallent generer sig for at benytte det afskyeligste og strafværdigste Middel, naar han blot svagt kan øine Muligheden af at sætte sine Helveds-Planer igjennem. Ganske pludselig udbredte sig i August Maaned f. A. det Rygte: at en Uldhandler Delphy var myrdet og hans Liig kastet i et Steenbrud ved Montronge. Strax anstillede Politiet Undersøgelser, hvilke ledede til Oplysning om, at Delphys Kone havde, fra et Fruentimmer, faaet en Billet, der var dateret Montrouge, saa lydende: "Jeg lader dem vide, at Kalkunen er plukket og kastet i Hr. Lyancours Steenbrud. Af dens Fjer, som hermed følger i en Meelsæk, kan de gjøre dem en Hovedpude. Søg de, saa vil de finde." Sækken blev aabnet; men Fjer fandtes ikke i den. Derimod udtog Delphys Kone sin Mands Klæder, som vare bestænkte med Blod. Da Delphy, under Foregivende, at ville hente Penge i Montrouge, virkelig var gaaet bort Dagen forud, tvivlede Jngen om han jo var dræbt. Steenbruddet blev gjennemsøgt, og der fandtes vel et Liig, men ikke Delphys. De med Blod bestænkte Klæder bleve derfor nøiere undersøgte, hvilket afgav den Formodning, at Delphy selv var Forbryderen. Dagen efter denne Undersøgelse, den 23de August, indfandt Delphy sig. Han blev fængslet, derpaa sat under Forhør og tilstod da: at have udøvet Mordet, i den Dræbtes Blod vædet sine Klæder og sendt disse til sin Kone, for at hans Creditorer skulde tro han var død og derved bevæges til at antage Accordt. Han havde endog, i den Tanke, at Planen absolut maatte lykkes, vidst at bortføre 10,000 Fr. og endeel Huusgeraad. Jmidlertid strandede det hele Anslag og han overanvordedes Justitien; men, hvilket synes vel naadigt, slap dog med 5 Aars Tugthuusstraf.
Lolland-Falsters Stifts-Tidende, 1827-07-31
Den 10de dennes blev Artern, i Preussen, hjemsøgt af en skrækkelig Jldebrand, hvorved 100 Bygninger deels bleve Rov for Luerne og deels beskadigede, og over 100 Familier berøvede Alt hvad de eiede.
Lolland-Falsters Stifts-Tidende, 1827-07-31
Den 3die dennes sprang i Amtet Fallingbostel, i det Hannoverske, en Krudtmolle i Luften, hvorved dog ingen af Arbeiderne kom til Skade, da de lykkeligviis vare fraværende. – Den 12te blev Landsbyen Stockse hjemsøgt af en Jldebrand, ved hvilken 7 Bygninger lagdes i Aske. Desværre blev Jntet reddet.
Lolland-Falsters Stifts-Tidende, 1827-07-31
Natten imellem den 14de og 15de dennes udbrød Jld i Theatret l'Ambigt Comique i Paris, og kun 4 Mure bleve tilbage af Bygningen. Uforsigtighed ved Prøven af et Fyrværkeri foranledigede Ulykken.
Lolland-Falsters Stifts-Tidende, 1827-07-31
Jndenlandsk. Den 24de dennes lettede den paa Kjøbenhavns Rhed liggende russiske Flaade Anker og gik Nord efter. Den var bleven forøget til 13 Krigskibe, hvis Besætning udgjorde omtrent 10,000 Mand. Medens disse Skibe laae paa Rheden hørte det til Dagens Orden at gjøre Lystfarteer imellem dem. Caledonia, som ogsaa gjorde en Lysttour didhen, havde især en indbringende Dag; men det gav ogsaa, ved langsomt at bevæge sig imellem Flaaden, Passagererne Leilighed til at nyde det sjeldne Skue, et saadant Antal fuldtudrustede og bemandede Krigskibe afgiver. Fra Admiralskibet Asow hilstes Caledonia af et Musikcorps, og paa Tilbagefarten bragte Caledonias lystseilende Passagerer Admiralskibet et Hurra, som besvaredes af et lignende, hvortil alle Mand bleve commanderede op paa Dækket. Dampskibet forblev en Stund liggende stille ved Siden af Admiralskibet, hvorfra der imidlertid blev musiceret, og ved Bortseillingen gjentoges den forhen nævnte gjensidige Hilsen. Til Flaadens Proviantering skal i Helsingøer være holdt 400 Oxer i Beredskab.
Lolland-Falsters Stifts-Tidende, 1827-07-31
Dampskibet Dania, som den 21de dennes afgik fra Kjøbenhavn til Bogense og Frederits, havde det betydelige Antal af 98 Passagerer. Dette afgiver Beviis for, hvor rigtigt Planen til denne Dampfart er lagt.
Lolland-Falsters Stifts-Tidende, 1827-07-31
Vaudevillen: "Attestats og Forlovelse, af N. C. Bierring, blev opført paa det kongelige Theater den 23de d. M. af Vaudeville-Selskabet. Den optoges i det Hele med Bifald, enskjøndt Theaterdirectionen, skal have forkastet den. Handlingen dreier sig om en theologisk Exammen paa Studiegaarden og Scenen foregaaer i Regentsgaarden.
Lolland-Falsters Stifts-Tidende, 1827-07-31
Kjøbenhavns flyvende Post fortæller, efter en danske Reisendes Breve, at en Jøde i Berlin, som tidlig mistede sin eneste Datter, underholdt 80 fattige Pigebørn i en Række af 40 Aar og sørgede med saadan Omhyggelighed for deres Opdragelse, at mange af dem bleve hædrede Huusmødre.
Lolland-Falsters Stifts-Tidende, 1827-07-31
Ved Høiestrets Dom er en Adzar Nielsen, for at have lagt Haand paa sin Fader, dømt fra Livet.
Lolland-Falsters Stifts-Tidende, 1827-07-31
Ved Viborg Landsoverrets Dom er Kjøbmand Kyllesbek i Aalborg frifundet for at betale 15 Jomfruer (saakaldte Patentjern) som han skal have afkjøbt Kjøbmand P. A. Lassen i Sæby, men ved Leveringen vægret sig at modtage.
Lolland-Falsters Stifts-Tidende, 1827-07-31
Capitain Georg Former havde den 10de Juli det Uheld, med Briggen Marv at forlise total paa Nørre Røn under Læsøe, paa sin Reise fra Hjemmestedet Schields til Kallundborg med Steenkul. Takkelagen vil vorde bjerget, men neppe vil det betale sig at bjerge Lasten.
Lolland-Falsters Stifts-Tidende, 1827-07-31
Den hele Sommer har en smitsom Diarthee (Durkløb) grasseret i Randers og dens Omegn. J sammes Amtsavis gjøres Opfordring til en kyndig Mand, om at bekjendtgjøre de Forholdsregler, der under saadanne Omstændigheder bør iagttages.
Lolland-Falsters Stifts-Tidende, 1827-07-31
Til Aarhuus ere ankomne flere fremmede Handelsmænd og deriblandt En, som kjøber kasserede Bankosedler.
Lolland-Falsters Stifts-Tidende, 1827-07-31
Ogsaa fra Fyen klages over Rust i Rugen, hvorved den paa sine Steder har taget Skade.
Lolland-Falsters Stifts-Tidende, 1827-07-31
Skuespildirecteur Becker er, tilligemed sin Datter, den i Provindserne saa almeenyndede Skuespillerinde, Jomfrue Adolphine Becker, med sidste Dampbefordring indtruffen til Kjøbenhavn paa deres Reise fra Gothenborg til Hamborg, hvor Hr. Becker, der af Gouverneuren i Gothenborg er forundt Concession som tydske Skuespildirecteur, vil engagere nogle Subjecter, og derefter, for at ove og prøve disse, give nogle Forestillinger i Helsingøer, hvorfra han begiver sig til Gothenborg, som i Vinter skal være Selskabets Opholdsted.
Lolland-Falsters Stifts-Tidende, 1827-07-31
Fodposten med Timeglasset paa Kasketten bekjendtgjør i Randers Avis, som glædelige Nyheder: "Mad. Catalani kommer! – Denne Nyhed er af en saadan Gehalt, at den kan ansees som indbefattende alle de ovrige; hvorover jeg heller ikke anfører flere. Men hører nu, Godfolk, hvordan jeg har regnet. – Jeg skal jo have Noget at gjøre, i det jeg vandrer fra Bye til Bye. – Naar vi sige Arbeiderne af ved vor Kirke, og lade den staae, som den er, til næste Aar, vil Summen, dens Jstandsættelse koster, være klækkelig Lokkemad for den italienske Nattergal, og faae vi hende først over Sønderbroe, skal vor Byes bekiendte Gjæstfrihed, mod fremmede Kunstnere nok holde hende en rum Tid inden vore Porte. For en tilkommende Geograph bliver da at anføre ved Randers, foruden Grev Geerts Drab, at i Aaret 1827 ere Roats horrible Ascensioner seete og Mad. Catalanis Triller hørte i denne Bye."
Lolland-Falsters Stifts-Tidende, 1827-07-31
Den 13de Juli er Kjøbmand F. Matsen i Thisted anerkjendt som fransk Vice-Consul og Consular-Agent sammesteds.
Lolland-Falsters Stifts-Tidende, 1827-07-31
Den 17de Juli er Don Joge Ribeiro dos Santosanerkjendt som keiserlig brasiliansk General-Consul i samtlige danske Stater.
Lolland-Falsters Stifts-Tidende, 1827-07-31
Mariboe, den 31te Juli. J Morges havde vi, fra Kl. 4 1/2 til henimod Kl. 7, atter en meget stærk Torden og rædsomme Lyn. Regnen, som faldt ved samme Leilighed, gjorde et slemt Afbræk i Korn- og Høehøsten. Man mærkede dog ikke at denne Torden gjorde Skade her, men den forrige antændte en fra Øster-Ulslev udflyttet og nylig opbygget Bondegaard, som afbrændte.
Lolland-Falsters Stifts-Tidende, 1827-07-31
Ved Fugleskydningen her i Mariboe den 27de d. M. tilfaldt Gevinsten No. 1, 12 Sølvspiseskeer, Hr. Told og Consumtions-Underbetjent Clasen i Nysted, ved Hr. Kjøbmand J. Suhrs Skud; No. 2, en Sukkerskaal, Hr. Kjøbmand P. Christensen i Mariboe, ved Hr. Kjøbmand C. Christensens Skud; No. 3, en Kalotskee, Hr. Pastor Klingenberg i Døllefjelde, ved Hr. Forpagter Mackeprangs Skud, No. 4, 2de Saltkar, Hr. Kjøbmand Engberg i Mariboe, ved Hr. Forpagter Mackeprangs Skud; No. 5, 6 Theeskeer, Hr. Birkedommer Møller i Saxkjøbing, ved Hr. Kjøbmand Kronmanns Skud; No. 6, ligeledes 6 Theeskeer, Hr. Kjøbmand C. Christensen i Mariboe, ved eget Skud; No. 7, en Peberbøsse, Hr. Maler Benzon, i Mariboe, ved eget Skud; No. 8, et Bæger, Hr. Runge Brabrand fra Vestindien, ved Hr. Kjøbmand Kronmanns Skud; No. 9, en Sukkerskee, Hr. Kjøbmand Brabrand i Mariboe, ved eget Skud, og No. 10, en Flødeskee, Hr. Forpagter Mackeprang paa Ulrichsdahl, ved eget Skud.
Lolland-Falsters Stifts-Tidende, 1827-07-31
Den forhen omskrevne Udbedring paa Broerne ved Guldborg Færgeløb, imellem Lolland og Falster, er nu fuldkommen færdig. Reisende kan derfor til alle Tider blive overført uden at opholdes formedelst Lavvand. (Man vil desuden vide, at Eieren af Færgeløbet, Hr. Kammerraad Grandjean, der gjerne gjør Opofrelser naar han troer at gavne det Almindelige, vil samme Sted tillige gjøre en ny og længe ønsket Forandring, som skal bestaae i, at der om kort Tid bestandig vil være Joller, Færger og Færgekarle paa begge Sider af Færgeløbet, saaledes at den Reisende ikke behøver at vente efter disses Ankomst. Det maa vist især være Hr. Kammerraaden magt paaliggende, at der om Natten ligesaavel er Befordring ved Lolland som Falster; thi det er dog høist ubehageligt for den eller de, der af saadan Mangel skal opholdes.)
Lolland-Falsters Stifts-Tidende, 1827-07-31
Ledige Embeder. under det danske Cancellie: Et Fuldmægtig Embede i Auctions-Contoiret under den kongelige LandsOverret samt Hof- og Stadsret. - Et Fuldmægtig-Embede i samme Rets Justits-Contoir. - Et Copiist-Embede sammesteds.
Lolland-Falsters Stifts-Tidende, 1827-07-31
Under Rentekammeret: Amtmands-Embedet i Schwartzenbeck i Hertugdømmet Lauenborg. Caution 6,000 Rd. Courant i kongelige 4 Proc. Obligationer.
Lolland-Falsters Stifts-Tidende, 1827-07-31
Kjøbenhavns Torvepriser, den 27de Juli. Rug 5 Rbd. a 5 Rbd. 2 Mk.; Hvede 5 Rbd. a 5 Rbd. 2 Mk.; Byg 3 Rbd. 4 Mk. a 3 Rbd. 5 Mk.; Havre 3 Rbd. 2 Mk. a 3 Rbd. 4 Mk. pr. Tønde. Røget Flesk 2 Rbd. 3 Mk. a 2 Rbd. 4 Mk.; grønsaltet Flesk 1 Rbd. 5 Mk. a 2 Rbd. pr. Lispund. Smør 1 Mk. 6 s. a 1 Mk. 8 s. pr. Pund. Æg 1 Mk. 8 s. a 1 Mk. 10 pr. Snees. Sjællandsk Smør 48 a 56 Rbd. pr. Tønde.
Lolland-Falsters Stifts-Tidende, 1827-07-31
Kjøbenhavns Børs-Cours, den 27de Juli. Hamborg 2 M. - , a vista 222. - Spec. 225. Specier solgtes til 13 Mk. 8 s. - Bank-Disconto 5 Procent. - Norske Speciessedler pr. 100 Specier 163 a 164 Rbd. Sedl. - Svenske Sedler pr. Rigsdaler Rigsgjæld 49 Rbs. Tegn. - 4 Proc. kongelige Obligationer (uden Renter) 84 a 84 1/2 Rbd. Sedler. Dito Dito 75 1/2 a 76 i Banco. - Nationalbank-Obligationer (af Laanet den Februar 1820) 101 3/4 a 101 1/2 Rbd. r. S. Dito Dito 113 1/2 a 114 Rbd. Sedl. - 4 Proc. uopsigelige Rigsbank-Obligationer, Renter pr. 6te Januar, 95 1/2 a 96 Rbd. r. S. - 6 Proc. norsk Laan ved Hambro & Søn 104 1/2 a 105 i Banco. 4 Procent Dito nye 96 a 96 1/2 i Banco. - Asiatiske Actier - Rbd. Sedler. - 3 Procents nye danske Obligationer 60 1/2 a 61 L. Sterling. (1 L. Sterling, beregnet til 14 Bancomark.)
Lolland-Falsters Stifts-Tidende, 1827-07-31
Bekjendtgjørelser. Literatur. Juli Heftet af Maanedsskrivtet "Nordlyset, udgivet af S. S. Blicher og J. M. Elmenhoff, har nylig forladt Pressen i Randers. Det indeholder; Pfingsten. - Den Trettende. Præsten i Wakefield, (fortsættes.) - Hungersnød i det rige England. – Delinqventsager i London. - Pier, Pair og Pere. Uolle Vistisens Skrynels hjem fra Kjøvnhaunte hans kiere Foræller. - Øgmun og Ragnhild. – En Serenade fra Carl den Femtes Tid. – Opløsning af Charaden i forrige Hefte.
Lolland-Falsters Stifts-Tidende, 1827-07-31
Subskription modtages bestandig paa Addressecontoiret i Mariboe.
Lolland-Falsters Stifts-Tidende, 1827-07-31
Capital, som anbydes. Af Søllestedgaards Godses Umyndiges Midler er 194 Rbd. Rbdlr. 873 Skill. Sedler og Tegn at faae til Laans mod anordnet Sikkerhed, og hvorom Vedkommende kan henvende sig til undertegnede authoriserede Skifteforvalter. Søllested, den 21de Juli 1827. P. T. Priergaard.
Lolland-Falsters Stifts-Tidende, 1827-07-31
Funden. En grøn silke Parasol er funden paa Mariboe Gade, J. Møller. som Eieren kan erholde hos Tilkjøbs.
Lolland-Falsters Stifts-Tidende, 1827-07-31
Hos Undertegnede faaes: Engelsk Kron-Glas, Chester-Ost, Sennop i Krukker, Woodville-Cigarer i 1 & 1/4 Kister, Falsterske Mannagryn, Tørre Kirsebær og Riismeel. R. Sidenius.
Lolland-Falsters Stifts-Tidende, 1827-07-31
Tjeneste ledig. En confirmeret velvoxen Dreng, helst af honette Borgerfolk, ønsker Bager Knust i Nykjøbing at modtage i Lære, hvorom man ville henvende sig til Knust.
Lolland-Falsters Stifts-Tidende, 1827-07-31
En confirmeret velvoxen Dreng kan blive antaget Møllerlære paa Errindlev Mølle, naar Vedkommende melde sig hos Secretair Bagger paa Raahangegaard, pr. Mariboe.
Lolland-Falsters Stifts-Tidende, 1827-07-31
Ved Tallotteriets 1280 Trækning i Kbhvn, udkom No. 3. 58. 65. 59. 71.
Lolland-Falsters Stifts-Tidende, 1827-08-03
Lollands og Falsters Stifts Kongelig alene privilegerede. Addressecontoirs = Efterretninger. Hedeven gaae Eenogtyvende Aargang. Nummer 61. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1827-08-03
Udenlandsk. London, den 21de Juli. Det hedder fra Cap Coast, at Slavehandelen stiger til en uhyre Grad, og at den ved den ubetydelige engelske Magt paa ingen Maade kan standses. Vel har den kongelige FregatMaidstone, siden Capitain Bullen ankom der med samme, befriet 1,400 Mennesker, ei at tale om de Mange, den øvrige Deel af den engelske Eskadre have befriet; men Slaveskibenes Antal er saa stort, at naar et erobres, undgaae hundrede de krydsende Englænderes Aarvaagenhed. Europæiske Colonier i Accra befordre især denne foragtelige Handel.
Lolland-Falsters Stifts-Tidende, 1827-08-03
Fregatten Primrose er med omtrent 1,200,000 Pi. ombord ankommen hertil fra Vera-Cruz. Af denne Capital ere de 500,000 Piastre for den mexicanske Regjerings Regning.
Lolland-Falsters Stifts-Tidende, 1827-08-03
Lissabon, den 5te Junii. Jnfant Don Miguel har anmodet Keiseren, sin Broder, om Fritagelse for at begive sig til Brasilien, paa Grund af hans slette Sundheds-Tilstand. Man vil desuden vide, at Frankrigs og Østerrigs Gesandter have været imod Jnfantens Jndskibning, da han er sin Myndigheds=Alder nær Det wienske Cabinet skal endog have gjort Forestilling, betræffende det Passende i, at lade Jnfanten overtage Regentskabet naar han er 25 Aar. J Anledning heraf skal Jnfantinde-Regentinden have ladet svare, at hun gjerne vilde aftræde sin Post til Don Miguel, da han var i Stand til at føre Statsroret med mere Talent, Viisdom og Forsigtighed end hun; men, lod hun endvidere sige, da Keiseren af Brasilien havde givet hende Regentskabet, maatte han ogsaa befale hende at fratræde.
Lolland-Falsters Stifts-Tidende, 1827-08-03
Constantinopel, den 26de Junii. Sultanen har nu forordnet Ansættelse af egne Civil Gouverneurer i Fredagen den 3 August 1827. Provindserne, da Paschaerne herefter kun skulle beholde Commanden over Tropperne, men Bestyrelsen af de offentlige Jndtægter m.v. forestaaes af Gouverneurerne. Paschaerne Reschid og Jbrahim have faaet befaling til, med Eftertryk at benytte de tilkæmpede Fordeele og undertrykke Jnsurrectionen medens det endnu er Tid.
Lolland-Falsters Stifts-Tidende, 1827-08-03
Triest, den 11te Juli. Her haves Efterretning om, at Porten ruster sig paa det Alvorligste. J alle Provindser stilles Tropper i Marken saa hurtigt som muligt; ja endog uden Hensyn til Troesbekiendelse. Paa Flaaden skal arbeides med samme Jver, Corfu, den 30te Junii. General Church staaer ved Dervania, Colocotroni og de øvrige Hærførere ved Corinths Jstmus, hvor de vil modsætte sig Jbrahims Angreb
Lolland-Falsters Stifts-Tidende, 1827-08-03
Den ægyptiske Eskadre skal i de candiotiske Farvande være adspredt af Lord Cochrane. Grækerne vare 70, Ægypterne 120 Seilere stærke.
Lolland-Falsters Stifts-Tidende, 1827-08-03
Den 25de ankom Depescher hertil fra Admiral Codrington. Morgenen derpaa udbredte sig det Rygte, at Sørøvere havde bemægtiget sig Syra og sandsynligviis ville gjøre denne Ø til deres Hovedqvarteer og Oplagssted for de røvede Varer. Samtlige her værende engelske Krigskibe, Linieskibet Asia, Fregatten Ariadne, Briggerne Pilican og Alacrity, samt Cutteren Racer, fik befaling at afseile den 27de, og man troer, dette ene skeete i den Hensigt, at tugte Røverne. Ogsaa paa Øerne Thasso og Jmbro ere Sørøvere landede og have foretaget Udplyndringer. Paa Jmbro røvede de alle Kostbarhederne i den græske Kirke.
Lolland-Falsters Stifts-Tidende, 1827-08-03
Odessa, den 2den Juli. Efter nogle fra Petersborg hertil indløbne Breve, skal Flaaden i det sorte Hav ufortøvet sættes i seilfærdig Stand. Nat og Dag arbeides paa at udruste 3 Linieskibe og flere Fregatter, som man haaber vil kunne gaae i Søen om faa Dage.
Lolland-Falsters Stifts-Tidende, 1827-08-03
Engelske Handelshuse opkjøbe meget Korn her.
Lolland-Falsters Stifts-Tidende, 1827-08-03
Adskilligt. For kort siden er i London den af Hr. Brown gjorte Erfaring, at sætte Skibe i Bevægelse ved at brænde Gas i en Cylinder, bragt i Anvendelse paa en stor Barke, som tilbagelagde under en stærk Søgang 10 engelske Mile i Timen. Gasset blev frembragt af Vand og Forsøget blev gjort i flere Lærdes og Sømænds Paasyn.
Lolland-Falsters Stifts-Tidende, 1827-08-03
Da Kongen af Frankrig ventes til St. Omer, for at holde Revne over 30,000 Mand, som der ligge i Leir, er Levnetsmidlerne der stegne saa høit, at flere Familier ere flyttede til Boulogne. (Det er mærkeligt nok, at i Leiren ikke maa læses andre Tidender end de ministerielle.)
Lolland-Falsters Stifts-Tidende, 1827-08-03
Fra Paris haves Underretning om, at ved Krydsning af languldede engelske Vædere med Merinos og franske Faar af god Race ere faldne udmærket skjønne Lam, som betales dobbelt mod halvforædlede. Jndustrien vil formodentlig derved vinde meget.
Lolland-Falsters Stifts-Tidende, 1827-08-03
Demoiselle Sontag skal nu have givet sin høie Vei ler Kurven, for at blive Musiken og sin Hædersbane tro. Det italienske Operahus giør Forberedelser til hendes Modtagelse.
Lolland-Falsters Stifts-Tidende, 1827-08-03
En Doctor Pariset har nylig forsvaret den gamle Skik, at balsammere Liig, og antager, at dersom man igjen indførte Balsammeringen i Ægypten, vilde Pesten der blive udryddet i en Tid af 5 til 6 Aar.
Lolland-Falsters Stifts-Tidende, 1827-08-03
J de 10 første Porter=Bryggerhuse i London er fra 5te Juli 1826 til 5te Juli 1827 brygget 1,412,594 Tønder Porter. Nylig solgte en enøiet Mand, som tillige kun havde eet Been, sin Kone for 2 Shill, paa et Torv i London. Kjøberen var Konens Fortrolige, og han førte hende hjem under et almindeligt Hurra.
Lolland-Falsters Stifts-Tidende, 1827-08-03
J London beundres i denne Tid en niaarig Violinspiller, Camillo Sivori, som allerede har givet en offentlige Concert og faaet meget bifald. Paa Kysten af Calabrien, faa Mile fra Reggio, har Havet nylig bortrevet en lille By og derved dannet en Havn.
Lolland-Falsters Stifts-Tidende, 1827-08-03
Lord Byrons Bibliothek fandtes en Bog med en Tilegnelse til Lorden af den engelske Folketaler Hr. Hunt. Den begyndte saaledes: "Kjære Byron!" Ovenover havde Lorden skreven: "Den uforskammede Knægt!" Til Trods for Lovene have Capuzinerne i Egnen ved Marseille i Frankrig allerede 3 Klostere. De vedblive at kjøbe Grundstykker, og deres Tal voxer daglig. J saadanne Klostere herbergeres de omtrækkende spanske og italienske Munke.
Lolland-Falsters Stifts-Tidende, 1827-08-03
J Liverpool indgik for kort siden tvende unge Doe torer et Væddemaal om, at svømme derfra, uden at hvile, til Runcore, omtrent 18 engelske Mile. Den ene, en Doctor Bedale, naaede Maalet; men den anden, en Magister Vipond, blev mat og maatte tages ind i en Baad.
Lolland-Falsters Stifts-Tidende, 1827-08-03
Ved en i Minden, i det Hannoverske, for ikke længe siden opkommen Jldebrand, hvorved Byen var i Fare, blev, som Slukningsmiddel, med meget Held brugt Vand, der var blandet med Allun. Den hannoverske Regjering er bleven saa overbeviist om dette Slukningsmiddels Fortrinlighed, at den har anbefalet det og opmuntret til at have det i Beredskab i paakommende Jldebrandstilfælde.